**/návrh/**

**Rámcová dohoda č. XXX**

**o vykonaní čistenia hraničného pruhu na štátnych hraniciach SR 2025 II. – časť č. x: xxxx**

uzavretá podľa § 269 ods. 2 zákona č. 513/1991 Zb. v znení neskorších predpisov, Obchodný zákonník (ďalej len “Obchodný zákonník“ )

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon č. 343/2015 Z. z.“)

(ďalej len “Rámcová dohoda”)

**uzavretá medzi**

**Objednávateľ:**

Názov: Ministerstvo vnútra Slovenskej republiky

Sídlo: Pribinova 2, 812 72 Bratislava

Zastúpený: XXX

IČO: 00 151 866

DIČ: XXX

Bankové spojenie: Štátna pokladnica

Číslo účtu: XXX

IBAN: XXX

(ďalej len „Objednávateľ“)

**Dodávateľ:**

Názov: XXX

Sídlo: XXX

Štatutárny zástupca: XXX

IČO: XXX

DIČ: XXX

IČ DPH: XXX

Bankové spojenie: XXX

Číslo účtu: XXX

IBAN: XXX

Tel: XXX

Fax: XXX

e-mail: XXX

registrácia: XXX

Oddiel: XXX

(ďalej len „Dodávateľ“)

(spolu aj ako „Účastníci rámcovej dohody“, jednotlivo “Účastník rámcovej dohody”)

**PREAMBULA**

A. Účastníci rámcovej dohody uzatvárajú túto Rámcovú dohodu v súlade s výsledkom verejnej súťaže na predmet zákazky **„Čistenie hraničného pruhu na štátnych hraniciach SR 2025 II. - časť x: Čistenie xxxxxxxxxx hranice“**, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XXX zo dňa XXX pod zn. XXX.

B. Základným účelom tejto Rámcovej dohody je v súlade s výsledkom verejného obstarávania zabezpečenie služieb (tak ako je tento pojem zadefinovaný nižšie v článku I bod 1.1.), a ktoré sú špecifikované v prílohe č. 1 Rámcovej dohody.

C. Na základe vyhodnotenia ponúk bola ponuka Dodávateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Dodávateľa sa Účastníci rámcovej dohody na základe svojej slobodnej vôle a v súlade so všeobecne záväznými právnymi predpismi platnými na území Slovenskej republiky rozhodli uzatvoriť Rámcovú dohodu.

D. Objednávateľ týmto vyhlasuje, že je spôsobilý Rámcovú dohodu uzatvoriť a plniť záväzky v nej obsiahnuté.

E. Dodávateľ týmto vyhlasuje, že je spôsobilý Rámcovú dohodu uzatvoriť a plniť záväzky v nej obsiahnuté.

**Článok I**

**PREDMET DOHODY**

1.1 Predmetom Rámcovej dohody je záväzok Dodávateľa riadne a včas poskytnúť Objednávateľovi plnenia, služby, a to čistenie hraničného pruhu na štátnej hranici SR (odstránenia ruderálneho porastu na neudržiavaných pozemkoch s náletovou vegetáciou, ojedinele aj odstránenie padnutých stromov do hraničného pruhu na vnútornej schengenskej hranici) v zmysle prílohy
č. 1 Rámcovej dohody (spolu ďalej len „Služby“, jednotlivo “Služba”) a záväzok Objednávateľa za riadne a včas poskytnuté Služby zaplatiť Dodávateľovi cenu v súlade s článkom V Rámcovej dohody.

1.2 Služby bude Dodávateľ poskytovať Objednávateľovi na základe jednotlivých, čiastkových, písomných objednávok Objednávateľa.

**Článok II**

**PRÁVA A POVINNOSTI ÚČASTNÍKOV RÁMCOVEJ DOHODY**

2.1 Všetky dokumenty súvisiace s Rámcovou dohodou a to najmä objednávky, faktúry, výkazy, výdajky a pod. Účastníci rámcovej dohody vypracujú v slovenskom jazyku. Účastníci rámcovej dohody sa ďalej zaväzujú, že tieto dokumenty vyhotovia tak, aby obsahovali všetky dohodnuté a všeobecne záväznými právnymi predpismi platnými na území SR vyžadované údaje.

2.2 Dodávateľ je povinný:

1. zabezpečiť pre Objednávateľa Služby podľa Rámcovej dohody v dohodnutej kvalite, rozsahu, cene a v termínoch, v zmysle písomnej objednávky Objednávateľa;
2. zachovať mlčanlivosť o všetkých informáciách a/alebo skutočnostiach týkajúcich sa Objednávateľa, alebo ním poskytnutých informácií, ktoré Objednávateľ sprístupní Dodávateľovi pri poskytovaní Služieb definovaných v opise predmetu zákazky – príloha č. 1, a ktoré výslovne označí ako „dôverné informácie“ (ďalej len „dôverné informácie“) a to aj po skončení Rámcovej dohody;
3. písomne upozorniť Objednávateľa na nesprávnosť ním navrhovaného postupu, podkladov a/alebo iných pokynov týkajúcich sa Služieb špecifikovaných v prílohe č. 1 Rámcovej dohody a to bezodkladne, najneskôr však do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Dodávateľ nesplní túto svoju povinnosť, zodpovedá za škodu spôsobenú Objednávateľovi. V prípade, že Objednávateľ trvá napriek upozorneniu Dodávateľa na tomto postupe, podkladoch, pokynoch, je Dodávateľ povinný postupovať podľa pokynov Objednávateľa, pričom však Dodávateľ nezodpovedá za škodu, ktorá v takomto prípade vznikne;
4. uschovávať všetky dokumenty, ktoré vytvoril alebo nadobudol v súvislosti s poskytovaním Služieb definovaných v prílohe č. 1 a v prílohe č. 2 Rámcovej dohody a zároveň umožniť Objednávateľovi nahliadnuť do dokumentov súvisiacich s poskytovaním Služieb definovaných v prílohe č. 1 Rámcovej dohody;
5. zabezpečiť na vykonávanie Služieb podľa prílohy č. 1 Rámcovej dohody dostatočné technické vybavenie, a to najmä stroje, prístroje, zariadenia a mechanické prostriedky, ostatný použitý materiál, etc.;
6. vzniknuté nedostatky a vady, zistené predovšetkým podľa článku II, bod 2.3 písm. b), ktoré Dodávateľ evidentne zapríčinil, odstrániť na svoje náklady. V prípade ak ho Objednávateľ na tieto nedostatky a vady písomne upozornil, je Dodávateľ povinný ich odstrániť najneskôr v lehote podľa článku III bod 3.4 alebo v lehote uvedenej v písomnom upozornení od Objednávateľa, ktorá nesmie byť kratšia ako lehota podľa článku III bod 3.4 Rámcovej dohody. V prípade neodstránenia nedostatkov a vád podľa tohto bodu Rámcovej dohody je Objednávateľ oprávnený neuhradiť faktúru za celú čiastkovú objednávku, ktorá takýmito nedostatkami alebo vadami trpí;
7. poskytnúť súčinnosť a strpieť kontrolu dodržiavania povinností Objednávateľom, ktoré mu založila Rámcová dohoda;
8. po celú dobu trvania Rámcovej dohody zaistiť dodržiavanie všetkých všeobecne záväzných právnych predpisov platných na území SR, a to vo vzťahu ku všetkým osobám, ktoré sa na plnení predmetnej zákazky podieľajú, teda bez ohľadu na to, či sú tieto Služby vykonávané zamestnancami Dodávateľa alebo prostredníctvom jeho subdodávateľov;
9. bezodkladne ako sa o tom Dodávateľ dozvie, oznámiť Objednávateľovi, že voči nemu či jeho subdodávateľovi bolo orgánom verejnej moci (predovšetkým Inšpektorátom práce) začaté konanie pre porušenie príslušných všeobecne záväzných právnych predpisov platných na území SR;.
10. predložiť kópiu právoplatného rozhodnutia, ktorým sa konanie podľa písm. i) tohto bodu Rámcovej dohody skončilo, a to najneskôr do siedmich (7) dní odo dňa, kedy rozhodnutie nadobudlo právoplatnosť. Spolu s kópiou právoplatného rozhodnutia predloží Objednávateľovi aj informáciu o nadobudnutí jeho právoplatnosti a účinnosti;
11. prijať nápravné opatrenia zo spáchania priestupku v prípade, ak bude uznaný vinným zo spáchania priestupku, správneho deliktu a pod. v rozhodnutí podľa písm. i) tohto bodu Rámcovej dohody. O prijatých opatreniach a o ich realizácii je povinný písomne informovať Objednávateľa, a to v primeranej lehote stanovenej Objednávateľom;
12. v prípade ak v čase zaslania jednotlivej písomnej Objednávky Objednávateľom bude Dodávateľ mať informácie o skutočnostiach, ktoré by oneskorili alebo znemožnili, alebo by mohli oneskoriť či znemožniť riadne plnenie jednotlivej písomnej objednávky, je povinný ich bezodkladne zaslať Objednávateľovi.

2.3 Objednávateľ je povinný:

1. poskytnúť Dodávateľovi potrebnú súčinnosť pri poskytovaní Služieb, a to najmä mapové podklady s vyznačením priamych a nepriamych úsekov priebehu štátnej hranice, zabezpečiť vydanie preukazu na výkon prác súvisiacich so správou štátnych hraníc a na vstup a vjazd na cudzie nehnuteľnosti nachádzajúce sa na štátnych hraniciach alebo v ich blízkosti podľa Rámcovej dohody, viesť evidenciu požadovaných dokladov súvisiacich s preberaním a odovzdávaním úsekov štátnej hranice;
2. zabezpečiť kontrolu vykonaných Služieb vo vyčistených úsekov štátnej hranice pri preberaní a v prípade zistenia vady, písomne oznámiť túto skutočnosť Dodávateľovi do troch (3) pracovných dní od prevzatia Služieb;
3. v dohodnutom termíne prevziať plnenie, najneskôr však do desiatich (10) pracovných dní od písomného oznámenia Dodávateľa o skončení poskytovaných Služieb v teréne. Účastníci rámcovej dohody podpíšu o prevzatí Dodávateľovho plnenia protokol o prevzatí (ďalej len „Preberací protokol“), obsahom ktorého bude označenie Účastníkov rámcovej dohody, čísla jednotlivej objednávky, dátum a čas prevzatia, prípadné vady Dodávateľovho plnenia, podpisy poverených osôb Účastníkov rámcovej dohody, prípadné ďalšie skutočnosti, na ktorých bude ktorýkoľvek z Účastníkov rámcovej dohody trvať. Preberací protokol sa vyhotoví v troch rovnopisoch, jednom pre Objednávateľa a dvoch pre Dodávateľa.

**Článok III**

**ZODPOVEDNOSŤ ZA VADY A ZA ŠKODU**

3.1 Objednávateľ je povinný vady poskytnutej Služby alebo Služieb písomne oznámiť Dodávateľovi v lehote podľa článku II bod 2.3 písm. b) Rámcovej dohody, alebo pri podpise Preberacieho protokolu.

3.2 Oznámenie o vadách poskytnutej Služby musí obsahovať:

1. označenie a číslo Rámcovej dohody, číslo objednávky;
2. názov položky, označenie reklamovanej Služby.

3.3 Na nároky Objednávateľa z vád poskytovaných Služieb sa vzťahujú príslušné ustanovenia Obchodného zákonníka.

3.4 Dodávateľ sa zaväzuje odstrániť zistené vady bezplatne najneskôr do pätnástich (15) pracovných dní odo dňa ich uplatnenia, tzn. odo dňa doručenia oznámenia o vadách poskytnutej služby. Objednávateľ môže v písomnom oznámení podľa článku II bod 2.3 písm. b) určiť aj dlhšiu lehotu na odstránenie vád. Dodávateľ môže Objednávateľa písomne požiadať o predĺženie lehoty na odstránenie vád, túto žiadosť však musí náležite odôvodniť. Objednávateľ si vyhradzuje právo takejto žiadosti nevyhovieť. Poskytovateľ podpisom Rámcovej dohody berie na vedomie, že na predĺženie lehoty nemá právny nárok. V prípade nedodržania tejto lehoty je Objednávateľ oprávnený odstúpiť od objednávky v časti týkajúcej sa nekvalitnej Služby, a za túto Službu alebo nezaplatiť, alebo zaplatiť len pomernú časť, podľa veľkosti vady, ktorá na Službe spočíva.

3.5 V prípade, že Objednávateľovi bude spôsobená škoda spôsobená činnosťou Dodávateľa, Dodávateľ sa túto škodu zaväzuje v celom rozsahu Objednávateľovi nahradiť.

**Článok IV**

**MIESTO POSKYTNUTIA SLUŽBY**

4.1 Dodávateľ zabezpečí poskytovanie Služby v množstve a v mieste podľa jednotlivej písomnej objednávky. Zoznam miest plnenia je uvedený v prílohe č. 1 Rámcovej dohody.

**Článok V**

**CENA ZA SLUŽBY**

5.1. Maximálny finančný limit tejto rámcovej dohody je ..............,- EUR bez DPH (ďalej len “Cena za poskytnuté Služby”).

5.2 Cena za poskytnuté Služby je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou a je uvedená v prílohe č. 2 Rámcovej dohody.

5.3 Cena za poskytnuté Služby musí zahŕňať všetky ekonomicky oprávnené náklady Dodávateľa vynaložené v súvislosti s poskytovaním Služieb, a to najmä dopravu, vykládku a nakládku, náklady na techniku a primeraný zisk Dodávateľa.

5.3 Cena za poskytnuté Služby musí byť stanovená v mene euro. Ak je Dodávateľ platiteľom DPH, k fakturovanej cene bude pripočítaná DPH stanovená v súlade so všeobecne záväznými právnymi predpismi platnými na území SR v čase poskytovania služieb.

5.4 Dodávateľ prehlasuje, že predmet Rámcovej dohody alebo jeho časť poskytuje Objednávateľovi za najlepších/najvýhodnejších podmienok, aké poskytuje na relevantnom trhu.

5.5 Objednávateľ neposkytuje žiadne zálohové platby ani platby vopred.

5.6 Účastníci rámcovej dohody sa dohodli, že Cena za poskytnuté Služby uvedená v bode 5.1. tohto článku Rámcovej dohody je maximálna.

**Článok VI**

**PLATOBNÉ PODMIENKY A FAKTURÁCIA**

6.1 Faktúru v dvoch (2) vyhotoveniach vystaví Dodávateľ až po riadnom a včasnom poskytnutí Služieb špecifikovaných v písomnej objednávke Objednávateľa a podpise Preberacieho protokolu poverenými zástupcami Účastníkov rámcovej dohody. Vystavenú faktúru doručí Objednávateľovi. Dodávateľ je povinný k vystavenej faktúre priložiť rovnopis Preberacieho protokolu.

6.2 Cenu za poskytnuté Služby uhradí Objednávateľ na základe faktúry v lehote do tridsať (30) dní odo dňa jej doručenia Objednávateľovi. Ak faktúra a jej prílohy nebudú obsahovať všetky dohodnuté náležitosti a/alebo náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov, Objednávateľ je oprávnený takúto faktúru vrátiť Dodávateľovi na prepracovanie s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry Objednávateľovi. V čase od vrátanie nesprávne vystavenej alebo neúplnej faktúry, do času doručenia riadne vystavenej a úplnej faktúry Dodávateľa Objednávateľovi sa Objednávateľ nedostáva do omeškania.

6.3 Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Objednávateľ uhradí faktúra bezhotovostne, prevodným príkazom na bankový účet Objednávateľa uvedený v záhlaví Rámcovej dohody v časti Objednávateľ. Cena sa považuje za uhradenú dňom odpísania finančných prostriedkov z bankového účtu Objednávateľa uvedeného v záhlaví Rámcovej dohody v časti Objednávateľ na účet Dodávateľa uvedený v záhlaví Rámcovej dohody v časti Dodávateľ.

6.4 Účastníci rámcovej dohody sa zaväzujú plniť povinnosť v zmysle zákona č. 215/2019 Z. z. o zaručenej elektronickej fakturácii a centrálnom elektronickom systéme a o doplnení niektorých zákonov, ktorým dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.

**Článok VII**

**ČAS PLNENIA, DODACIE PODMIENKY**

7.1 Dodávateľ poskytne služby Objednávateľovi v množstve a druhu uvedenom v čiastkovej písomnej objednávke.

7.2 Dodávateľ je povinný prevziať objednávku a poskytnúť Služby špecifikované v čiastkovej objednávke Objednávateľa do desiatich (10) pracovných dní od doručenia čiastkovej objednávky Dodávateľovi, pokiaľ Objednávateľ neurčí v  čiastkovej objednávke inú lehotu poskytnutia Služieb.

**Článok VIII**

**SANKCIE**

8.1 V prípade omeškania Dodávateľa s poskytovaním Služieb v lehote podľa článku VII bod 7.2 a/alebo v inej lehote uvedenej v písomnej čiastkovej objednávke je Dodávateľ povinný uhradiť Objednávateľovi zmluvnú pokutu vo výške 0,05 % z celkovej čiastky objednávaných Služieb podľa čiastkovej objednávky, a to za každý, aj začatý deň omeškania.

8.2 V prípade omeškania Dodávateľa s odstránením vád Služieb v lehote podľa článku. III bod 3.4 Rámcovej dohody je Dodávateľ povinný zaplatiť Objednávateľovi zmluvnú pokutu vo výške 0,05% z ceny vadne poskytnutých Služieb, a to za každý, aj začatý deň omeškania.

8.3 V prípade neuhradenia faktúry v lehote splatnosti, môže Dodávateľ fakturovať Objednávateľovi zákonný úrok z omeškania z dlžnej sumy za každý aj začatý deň omeškania.

8.4 Zaplatením zmluvnej pokuty/zmluvných pokút podľa bodov 8.1 a 8.2 tohto článku Rámcovej dohody nie je dotknutý nárok Objednávateľa na náhradu škody.

8.5 Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Dodávateľ Objednávateľovi v lehote tridsiatich (30) dní odo dňa dourčenia písomnej výzvy Objednávateľa, ktorou si zmluvnú pokutu uplatnil. Pre účely Rámcovej dohody sa za vyššiu moc považujú udalosti, ktoré nie sú závislé od konania Účastníkov rámcovej dohody, a ktoré nemôžu Účastníci rámcovej dohody ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania Služieb trvá po dobu pôsobenia vyššej moci, najviac však dva mesiace. Po uplynutí tejto doby sa Účastníci rámcovej dohody dohodnú o ďalšom postupe. Ak nedôjde k dohode, má Účastník rámcovej dohody, ktorý sa odvolal na okolnosti vylučujúce zodpovednosť, právo odstúpiť od tejto Rámcovej dohody.

**Článok IX**

**TRVANIE A SKONČENIE RÁMCOVEJ DOHODY**

9.1 Rámcová dohoda sa uzatvára na dobu určitú, a to na 48 mesiacov odo dňa nadobudnutia jej účinnosti alebo do vyčerpania finančného limitu uvedeného v článku V bod 5.1 Rámcovej dohody, podľa toho, ktorá skutočnosť nastane skôr.

9.2 Rámcovú dohodu možno skončiť:

1. písomnou dohodou Účastníkov rámcovej dohody, a to dňom uvedeným v takejto dohode. V dohode o skončení tejto rámcovej dohody sa súčasne upravia aj nároky Účastníkov rámcovej dohody vzniknuté na základe alebo v súvislosti s Rámcovou dohodou;
2. písomnou výpoveďou ktoréhokoľvek Účastníka rámcovej dohody;
3. písomným odstúpením od rámcovej dohody ktorýmkoľvek Účastníkom rámcovej dohody.

9.3 Rámcovú dohodu je Objednávateľ oprávnený písomne vypovedať aj bez udania dôvodu s výpovednou lehotou dva (2) mesiace. Dodávateľ je oprávnený vypovedať Rámcovú dohodu z dôvodu nezaplatenia riadne doručenej a riadne vystavenej faktúry Objednávateľovi, ak je Objednávateľ v omeškaní dlhšie ako 60 dní, alebo ak Objednávateľ neprevzal riadne poskytnuté Služby v lehote dlhšej ako 30 dní, od uplynutia posledného dňa, v ktorom bol poskytnuté Služby povinný prevziať podľa článku II bod 2.3 písm. c) Rámcovej dohody. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhému Účastníkovi rámcovej dohody.

9.4 Odstúpiť od tejto Rámcovej dohody môže ktorýkoľvek Účastník rámcovej dohody z dôvodu podstatného porušenia Rámcovej dohody alebo z dôvodu nemožnosti plnenia Rámcovej dohody.

9.5 Za podstatné porušenie Rámcovej dohody na strane Dodávateľa sa považuje, ak:

1. Dodávateľ koná v rozpore s Rámcovou dohodou a/alebo čiastkovou objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni;
2. v čase uzavretia Rámcovej dohody existoval dôvod na vylúčenie Dodávateľa pre nesplnenie podmienky účasti podľa § 32 ods.1 písm. a) Zákona č. 343/2015 Z. z.;
3. Rámcová dohoda nemala byť uzatvorená s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
4. Dodávateľ poruší povinnosti uvedené v článku X bod 10.3 až 10.7 Rámcovej dohody.

9.6 Objednávateľ je oprávnený písomne odstúpiť od tejto Rámcovej dohody aj v prípade, ak:

1. proti Dodávateľovi sa začalo konkurzné konanie alebo reštrukturalizácia;
2. Dodávateľ vstúpil do likvidácie,
3. Dodávateľ nebol v čase uzatvorenia Rámcovej dohody zapísaný v registri partnerov verejného sektora alebo ak bol vymazaný z registra partnerov verejného sektora v súlade so zákonom č. 315/2016 Z. z.

9.7 Za podstatné porušenie Rámcovej dohody na strane Objednávateľa sa rozumie prípad omeškania Objednávateľa s úhradou jednotlivých faktúr, a to šesťdesiat (60) dní po ich splatnosti.

9.8 Odstúpenie od rámcovej dohody musí mať písomnú formu, musí sa v ňom uviesť dôvod odstúpenia. Odstúpenie od rámcovej dohody je účinné dňom doručenia oznámenia o odstúpení od rámcovej dohody druhému Účastníkovi rámcovej dohody. V prípade pochybností o doručení odstúpenia sa má za to, že odstúpenie je účinné na tretí deň po jeho odoslaní.

9.9 Účastník rámcovej dohody, ktorý odstúpi od tejto Rámcovej dohody, má právo požadovať od druhého Účastníka rámcovej dohody náhradu škody, ktorá jej týmto konaním vznikla, okrem prípadov vyššej moci.

9.10 Podstatným porušením Rámcovej dohody okrem iných prípadov uvedených v tejto Rámcovej dohode sa rozumie aj:

 9.10.1 ak budú zo strany Dodávateľa opakovane (viac ako trikrát a nemusí ísť o rovnakú vadu) reklamované poskytnuté Služby a reklamácia bude oprávnená;

 9.10.2 ak dôjde zo strany Dodávateľa opakovane (viac ako dvakrát) k omeškaniu s poskytnutím Služieb, resp. ich časti o viac ako 14 (štrnásť) kalendárnych dní.

**Článok X**

**OSOBITNÉ USTANOVENIA**

10.1 Objednávateľ prehlasuje, že predmet rámcovej dohody nie je zaťažený právami tretích osôb.

10.2 V prílohe č. 3 Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzatvorenia tejto rámcovej dohody a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a podiel plnenia z rámcovej dohody.

10.3 Dodávateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v prílohe č. 3 Rámcovej dohody, a to bezodkladne.

10.4 V prípade zmeny subdodávateľa je Dodávateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 10.2 tohto článku Rámcovej dohody a predmety subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

10.5 Subdodávateľ podľa osobitného predpisu, ktorý podľa § 11 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“) má povinnosť zapisovať sa do registra partnerov verejného sektora, musí byť zapísaný v registri partnerov verejného sektora, pokiaľ sa naňho táto povinnosť vzťahuje. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.

10.6 Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výberu subdodávateľa ako aj za výsledok plnenia vykonaného na základe zmluvy o subdodávke.

10.7 Dodávateľ vyhlasuje, že v čase uzatvorenia Rámcovej dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane Dodávateľa ako Účastníka rámcovej dohody podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.

10.8 V prípade, že Dodávateľ, jeho subdodávateľ podľa zákona č. 343/2015 Z. z. alebo subdodávateľ podľa zákona č.315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Dodávateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

**Článok XI**

**DORUČOVANIE**

11.1 Akákoľvek písomnosť, fotodokumentácia, vrátane dokumentov a/alebo oznámení podľa bodu 2.2 písm. i), j) a k) tejto rámcovej dohody alebo iné správy, ktoré sa doručujú v súvislosti s rámcovou dohodou a objednávkou (každá z nich ďalej ako „Oznámenie“) musia byť:

* + 1. v písomnej podobe;
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Rámcovej dohody.

11.2 Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Dodávateľovi v súlade s týmto článkom Rámcovej dohody:

**Objednávateľ:**

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: XXX

email: XXX

11.3 Oznámenie poskytované Dodávateľovi bude zaslané na adresu uvedenú nižšie alebo inej osobe alebo na inú adresu, ktorú Dodávateľ priebežne písomne oznámi Objednávateľovi v súlade s týmto článkom rámcovej dohody:

**Dodávateľ:**

XXX

k rukám: XXX

e-mail: XXX

11.4 Oznámenie nadobúda účinnosť okamihom jeho prevzatia a má sa za prevzaté:

* + 1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

**Článok XII**

**ZÁVEREČNÉ USTANOVENIA**

* 1. Účastníci rámcovej dohody sa dohodli, že Dodávateľ nie je oprávnený jednostranne započítať

 akúkoľvek svoju pohľadávku voči pohľadávkam Objednávateľa.

* 1. Účastníci rámcovej dohody sa dohodli, že pohľadávky vyplývajúce z Rámcovej dohody

 môžu byť postúpené na tretie osoby len s predchádzajúcim písomným súhlasom druhého

 Účastníka rámcovej dohody.

12.2 Ak ktorékoľvek z ustanovení Rámcovej dohody alebo objednávky bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto rámcovej dohody alebo objednávky, avšak zákonnosť, platnosť a vykonateľnosť zvyšných ustanovení rámcovej dohody alebo objednávky zostane nedotknutá.

12.3 Rámcová dohoda má nasledujúce prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky;

Príloha č. 2: Štruktúrovaný rozpočet ceny ;

Príloha č. 3: Zoznam subdodávateľov.

12.4 Dodávateľ sa zaväzuje poskytnúť Objednávateľovi všetku súčinnosť nevyhnutnú na plnenie Rámcovej dohody a/alebo objednávky.

12.5 Rámcová dohoda môže byť doplnená alebo zmenená v súlade so všeobecne záväznými právnymi predpismi len písomnými a očíslovanými dodatkami odsúhlasenými obidvoma Účastníkmi rámcovej dohody.

12.6 V ostatných právach a povinnostiach touto Rámcovou dohodou neupravených platia príslušné ustanovenia Zákona č. 343/2015 Z. z., Obchodného zákonníka a ostatných všeobecne záväzných právnych predpisov platných v Slovenskej republike

12.7 Účastníci rámcovej dohody sa dohodli, že prípadné spory vyplývajúce z plnenia Rámcovej dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.

12.8 Táto rámcová dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Rámcovej dohody v listinnej podobe sa Rámcová dohoda vyhotovuje v štyroch (4) vyhotoveniach s platnosťou originálu, z toho tri (3) pre Objednávateľa a jedno (1) pre Dodávateľa.

12.9 Rámcová dohoda nadobúda platnosť dňom jej podpisu obidvoma Účastníkmi rámcovej dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Rámcovú dohodu zverejní Objednávateľ.

12.10 Účastníci rámcovej dohody vyhlasujú, že vôľa prejavená v Rámcovej dohode je slobodná, vážna, bez omylu v osobe alebo predmete zmluvy a že túto rámcovú dohodu neuzavreli ani v tiesni ani za nápadne nevýhodných podmienok, čo potvrdzujú podpisom Rámcovej dohody.

V Bratislave, dňa.................. V ...................., dňa..................

Za Objednávateľa Za dodávateľa:

....................................................... .......................................................

 Meno, funkcia Meno, funkcia